האקליפס קרוס החדש של מיצובישי הוא כמו אח קטן של האאוטלנדר אך מיועד לחמישה נוסעים.
האקליפס קרוס פונה בעיקר אל הרגש, העיצוב שלו אופנתי יותר, מודרני והוא אמור להיות עם התנהגות כביש מהנה וחזקה יותר.
לדברי היבואן: "ה-Cross Eclipse הינו הראשון לזכות במיתוג החדש "Drive your Ambition" אשר מציג מסר בו הנהג הוא מרכז הרכב וכל חוויית הנהיגה מספקת תחושה של הרפתקה ומימוש אתגרים"
תיבת הילוכים CVT חדשה יעילה ומתקדמת בעלת 8 יחסי העברה קבועים מראש הכוללת מצב ספורט המספקת ביצועים גבוהים לצד תצרוכת דלק נמוכה.
שילוב עוצמתי זה, מייצר נתוני הספק מרשימים, 163 כ"ס ומומנט של 25.4 קג"מ המושג כבר ב- 1800 סל"ד. ל-Cross Eclipse נתון האצה של 9.3 שניות בזינוק מ-0 ל- 100 קמ"ש ומהירות מקסימלית של 200 קמ"ש.
ה-Cross Eclipse מציע לנוסעים מרחב פנימי מרווח ומסוגנן. אורכו 4,405 מ"מ, רוחבו 1,805 מ"מ, גובהו 1,685 מ"מ ובסיס הגלגלים עומד על 2,670 מ"מ.
ל- Eclipse מרווח גחון של 183 מ"מ ותנוחת ישיבה גבוהה המשלימה ראות מצוינת לנהג ומאפשרת נוחות מרבית ובטיחות מקסימאלית.
ליושבים מאחור אפשרות להתאים את תנוחת הישיבה באמצעות 8 רמות הטיה למשענת הגב בטווח של 16-32 מעלות ומסילה לכיוון- 200 מ"מ למרווח רגליים. למרות עיצוב הקופה של הרכב וגג השמש הכפול מרווח הראש נשאר נדיב ורחב.
ל-Cross Eclipse אבזור עשיר כבר בדגם ה- Intense הכולל מערכת מולטי-מדיה מקורית של היצרן.
מדובר במערכת המשלבת גישה ל- Apple CarPlay ו Android Auto על גבי מסך צף חדשני בגודל 7 אינץ' עם יכולת מעבר למערכת ה- Connected Car של כלמוביל עם ניווט WAZE ושלל אפליקציות נוספות, דיבורית Bluetooth עם תפעול מגלגל ההגה, מצלמה אחורית מקורית ושליטה על מערכת השמע מגלגל ההגה.
בקרת שיוט הנשלטת מגלגל ההגה, מגביל מהירות הנשלט מגלגל ההגה, חישוקי סגסוגת 18", תאורת יום DRL מסוג LED, מראות צד חשמליות, משולבות איתות ומחוממות.
פנס בלימה מסוג LED במרכז השמשה האחורית, פנסי ערפל קדמיים, פנס ערפל אחורי, תאורת ליווי בעת כניסה ויציאה מהרכב, תאורת LED במחזיק הכוסות הקדמי ובתא האכסון לפלאפון, חיישן תאורה אוטומטי.
הרכב כולל נעילה מרכזית, אימובילייזר מקורי, הגה מתכוונן לגובה ולעומק, שקעי 12V בקונסולה המרכזית ובחלקה האחורי של משענת היד, משענת יד מרכזית הכוללת תא אחסון, בקרת אקלים, חיישן גשם אוטומטי, משטח מגע לתפעול מערכת המולטימדיה, שישה רמקולים ו-2 שקעי USB.
דוידי פיאמנטה, מנכ"ל קבוצת הרכב הפרטי בכלמוביל מציין כי: "האקליפס מושק בישראל בתזמון נהדר למותג מיצובישי. לאחר הצלחת ה- ASX עם כ- 2700 הזמנות בתוך כ- 3 חודשים מושק ג'יפון גדול יותר אשר מתחרה בקטגוריה החזקה והצומחת ביותר בישראל ומביא איתו עיצוב מרהיב, מנוע חזק ומתקדם, אבזור המציב סטנדרט חדש בקטגוריה, מערכות בטיחות מקוריות של היצרן ומחיר מתאים.
עד שנת 2020 תשיק מיצובישי עוד כ- 4 דגמי SUV אשר יצטרפו לדגמים הקיימים ויבססו את מיצובישי כמותג המתמחה בדגמי פנאי-שטח בקטגוריות השונות."